
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
Privind aprobarea deplasării unei delegații din partea Primăriei Municipiului Focșani formată din 8 persoane pentru a participa la aniversarea zilelor orașului Majdanpek, Republica Serbia în perioada 12.09 – 17.09.2017

          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de Primarul Municipiului Focşani şi raportul comun al Biroului presă, relaţii externe şi al Direcţiei Economice, înregistrat la nr. 62441 din 31.08.2017, privind aprobarea deplasării, în perioada 12.09 – 17.09.2017, a unei delegației din partea Primăriei Municipiului Focșani formată din 8 persoane ȋn oraşul Majdanpek, Republica Serbia, pentru a participa la aniversarea zilelor orașului Majdanpek;
- văzând avizul favorabil al comisiei pentru buget și administrație publică și procesul verbal de numărare a voturilor secret exprimate;

- în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- în baza art. 36, alin.(1) şi (9) şi în temeiul art. 45 alin. (2) din Legea nr. 215/2001  privind administraţia publică locală, republicată în 2007, cu modificările şi completările ulterioare;  
HOTĂRĂŞTE:

Art. 1. Aprobarea deplasării, în perioada 12.09 – 17.09.2017, a unei delegației din partea Primăriei Municipiului Focșani formată din 8 persoane ȋn oraşul Majdanpek, Republica Serbia, pentru a participa la aniversarea zilelor orașului Majdanpek, astfel:

· doamna Ailincuței Lauriana – consilier local

· doamna Lupu Cătălina – consilier local

· 6 persoane din aparatul de specialitate al primarului desemnate prin Dispoziția acestuia.
Art. 2. Cheltuielile aferente transportului și diurnei vor fi suportate de municipalitatea Focșani, iar costurile aferente cazării și mesei vor fi suportate de municipalitatea din Majdanpek.
Art. 3. Prezenta hotărâre va fi comunicată de către Serviciul administrație publică locală, agricultură, în vederea aducerii la îndeplinire Primarului municipiului Focșani, care va asigura executarea acesteia prin Biroul presă, relaţii externe şi Direcţia economică.
  PREŞEDINTE DE ŞEDINŢĂ,

             Iorga Marius Eusebiu                                  
   Contrasemnează,

                                                                    SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 

